CELEX: 62015TN0143
Language: el
Date: 2015-03-30 00:00:00
Title: Υπόθεση T-143/15: Προσφυγή της 30ής Μαρτίου 2015 — Ισπανία κατά Επιτροπής

1.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/19
            
         Προσφυγή της 30ής Μαρτίου 2015 — Ισπανία κατά Επιτροπής
   (Υπόθεση T-143/15)
   (2015/C 178/19)
   Γλώσσα διαδικασίας: η ισπανική
   
      Διάδικοι
   
   
      Προσφεύγον: Βασίλειο της Ισπανίας (εκπρόσωποι: M. Sampol Pucurull και M. García-Valdecasas Dorrego, Abogados del Estado)
   
      Καθής: Ευρωπαϊκή Επιτροπή
   
      Αιτήματα
   
   Το προσφεύγον ζητεί από το Γενικό Δικαστήριο:
   
               —
            
            
               να ακυρώσει εν μέρει την από 18 Ιανουαρίου 2015 απόφαση της Επιτροπής, με την οποία εξαιρούνται από τη χρηματοδότηση της Ευρωπαϊκής Ένωσης ορισμένες δαπάνες που τα κράτη μέλη πραγματοποίησαν με χρηματοδότηση του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ), καθόσον αποκλείονται:
               
                           1.
                        
                        
                           οι ενισχύσεις που έλαβε η Ισπανία και οι οποίες αντιστοιχούν στην Κοινότητα της Ανδαλουσίας, συνολικού ύψους 3 5 86  250,48 ευρώ πλέον 1 8 66  977,31 ευρώ (αποσυνδεδεμένες άμεσες ενισχύσεις) κατά τα οικονομικά έτη 2009 και 2010.
                        
                     
                           2.
                        
                        
                           οι δαπάνες που πραγματοποίησε το Βασίλειο της Ισπανίας και αντιστοιχούν στην Αυτόνομη Κοινότητα της Castilla y León, ύψους 2 1 23  619,66 ευρώ (1  479,90 ευρώ + 9 78  849,95 ευρώ + 12  597,37 ευρώ + 1  720,85 ευρώ + 1 0 96  710,18 ευρώ + 32  261,41 ευρώ), οι οποίες αντιστοιχούν στην έννοια «Φυσικά προβλήματα» και «περιβαλλοντικά μέτρα», όσον αφορά τα οικονομικά έτη 2010 και 2011, και
                        
                     
         
               —
            
            
               να καταδικάσει την καθής στα δικαστικά έξοδα.
            
         
      Λόγοι και κύρια επιχειρήματα
   
   Κατά το Βασίλειο της Ισπανίας, πρέπει να ακυρωθεί η προσβαλλόμενη απόφαση για τους εξής λόγους:
   
               1.
            
            
               Η επιβληθείσα κατ’ αποκοπή διόρθωση ποσού ανερχόμενου σε 5 4 53  227,79 ευρώ (αποσυνδεδεμένες άμεσες ενισχύσεις) είναι αντίθετη προς τα άρθρα 27, παράγραφος 1 του κανονισμού (ΕΚ) 796/2004 της Επιτροπής, 31 του κανονισμού (ΕΚ) 1290/2005 του Συμβουλίου, 3 και 52 του κανονισμού (ΕΕ) 1306/2013, για δύο λόγους:
               
                           —
                        
                        
                           Επειδή η Επιτροπή έχει ερμηνεύσει εσφαλμένως το άρθρο 27 του κανονισμού (ΕΚ) 796/2004, στον βαθμό που το γεγονός ότι τα αποτελέσματα του τυχαίου δείγματος κατά τα έτη 2008 και 2009 ήταν χειρότερα από τα αποτελέσματα του δειγματοληπτικού κινδύνου δεν συνιστά παράβαση του εν λόγω άρθρου και, επομένως, δεν αποτελεί παραβίαση του δικαίου της Ένωσης αποκλείουσα τη χρηματοδότηση γεωργικής δαπάνης υπό την έννοια των άρθρων 31 του κανονισμού (ΕΚ) 1290/2005 και 52 του κανονισμού (ΕΕ) 1306/2013.
                        
                     
                           —
                        
                        
                           Επειδή η Επιτροπή δεν μπορούσε ευλόγως να καταλήξει στο συμπέρασμα ότι συνέτρεχε παράβαση του άρθρου 27 του κανονισμού (ΕΚ) 796/2004, δεδομένου ότι τα αποδεικτικά στοιχεία που προσκόμισε το Βασίλειο της Ισπανίας κατά τη διαδικασία ελέγχου δικαιολογούσαν τη διεξαγωγή ενδεδειγμένης αναλύσεως και τη λήψη κατάλληλων μέτρων για τη βελτίωση της επιλογής που βασίσθηκε στον κίνδυνο, και, επομένως, δεν συνιστά παραβίαση του δικαίου της Ένωσης αποκλείουσα χρηματοδότηση της γεωργικής δαπάνης συμφώνως προς τα άρθρα 31 του κανονισμού (ΕΚ) 1290/2005 και 52 του κανονισμού (ΕΕ) 1306/2013.
                        
                     
         
               2.
            
            
               Η επιβληθείσα διόρθωση συνολικού ύψους 2 1 23  619,66 ευρώ («Φυσικά μειονεκτήματα» και «Περιβαλλοντικά μέτρα») πρέπει να ακυρωθεί για τους εξής λόγους:
               
                           —
                        
                        
                           Παραβαίνει το άρθρο 10, παράγραφοι 2 και 4, και το άρθρο 14, παράγραφος 2 του κανονισμού (ΕΚ) 1975/20065, καθόσον η Επιτροπή έκρινε ότι το Βασίλειο της Ισπανίας είχε παραβεί τις υποχρεώσεις του στον τομέα των ελέγχων, επειδή δεν προέβη, όσον αφορά τα μέτρα «Φυσικά μειονεκτήματα» και «Περιβαλλοντικά μέτρα», στην απογραφή των ζώων κατά τους επιτόπιους ελέγχους που πραγματοποιήθηκαν σε σχέση με τις εν λόγω ενισχύσεις. Ο συγκεκριμένος λόγος διαιρείται σε δύο σκέλη, καθόσον το Βασίλειο της Ισπανίας υποστηρίζει ότι:
                           
                                       α)
                                    
                                    
                                       Η υποχρέωση απογραφής των ζώων κατά τους επιτόπιους ελέγχους για την ενίσχυση στο πλαίσιο του Προγράμματος Αγροτικής Αναπτύξεως 2007-2013 της Αυτόνομης Κοινότητας Castilla y León προσκρούει στον συνεχή χαρακτήρα του διαρκή χαρακτήρα του κριτηρίου του συντελεστή πυκνότητας ζώων και στην αρχή της ίσης μεταχειρίσεως και
                                    
                                 
                                       β)
                                    
                                    
                                       Η Επιτροπή ερμήνευσε εσφαλμένως το άρθρο 10, παράγραφοι 2 και 4, σε συνδυασμό με το άρθρο 14, παράγραφος 2, του κανονισμού (ΕΚ) 1975/2006, στον βαθμό που έκρινε ότι το ισπανικό σύστημα δεν ενδεικνυόταν για την εξακρίβωση του κατά πόσον πληρούται το κριτήριο της πυκνότητας.
                                    
                                 
                     
                           —
                        
                        
                           Παραβαίνει το άρθρο 2, παράγραφος 2, του κανονισμού (ΕΚ) 1082/2003, και το άρθρο 26, παράγραφος 2, στοιχείο β', του κανονισμού (ΕΚ) 796/2004, καθόσον το Βασίλειο της Ισπανίας διαθέτει αξιόπιστες βάσεις δεδομένων σχετικά με βοδινό και αιγοπρόβειο κρέας, τις οποίες μάλιστα επικαιροποιεί κατά τρόπο συνεχή και με τον προκαθορισμένο τρόπο.
                        
                     
                           —
                        
                        
                           Παραβαίνει το άρθρο 31, παράγραφος 2, του κανονισμού (ΕΚ) 1290/2005 καθόσον είναι προδήλως αντίθετη προς την αρχή της αναλογικότητας, δεδομένου ότι επιβάλλει δημοσιονομική διόρθωση ανερχόμενη στο 5 % των μέτρων τα οποία αφορά ο έλεγχος. Η δημοσιονομική διόρθωση είναι αντίθετη προς την αρχή της αναλογικότητας, καθότι, ακόμη και αν η παράβαση που καταλογίζεται στις ισπανικές αρχές είναι υποστατή, η προσβαλλόμενη απόφαση βαίνει πέραν του κατάλληλου και του αναγκαίου μέτρου για την προστασία των οικονομικών συμφερόντων της Ένωσης.